พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศกองบัญชาการทหารสูงสุด กระทรวงกลาโหมพ.ศ.๒๕๒๐ ภูมิพลอดุลยเดชป.ร.ให้ไว้ณ วันที่ ๓ สิงหาคม พ.ศ. ๒๕๒๐เป็นปีที่๓๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพอากาศกองบัญชาการทหารสูงสุด กระทรวงกลาโหม เสียใหม่อาศัยอำนาจตามความในมาตรา ๒๐ของรัฐธรรมนูญแห่งราชอาณาจักรไทย และมาตรา ๑๘ แห่งพระราชบัญญัติจัดระเบียบราชการกระทรวงกลาโหม พ.ศ. ๒๕๐๓ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศกองบัญชาการทหารสูงสุด กระทรวงกลาโหม พ.ศ. ๒๕๒๐มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพอากาศกองบัญชาการทหารสูงสุด กระทรวงกลาโหม พ.ศ. ๒๕๐๕มาตรา ๔ ให้แบ่งส่วนราชการกองทัพอากาศกองบัญชาการทหารสูงสุด กระทรวงกลาโหม ดังนี้(๑) สำนักงานเลขานุการกองทัพอากาศ(๒) กรมสารบรรณทหารอากาศ(๓) กรมกำลังพลทหารอากาศ(๔) กรมข่าวทหารอากาศ(๕) กรมยุทธการทหารอากาศ(๖) กรมส่งกำลังบำรุงทหารอากาศ(๗) กรมจเรทหารอากาศ(๘) กรมการเงินทหารอากาศ(๙) หน่วยบินซึ่งขึ้นตรงต่อกองทัพอากาศ(๑๐) กรมควบคุมการปฏิบัติทางอากาศ(๑๑) กรมอากาศโยธิน(๑๒) กรมช่างอากาศ(๑๓) กรมสื่อสารทหารอากาศ(๑๔) กรมสรรพาวุธทหารอากาศ(๑๕) กรมการภาพถ่ายทหารอากาศ(๑๖) กรมพลาธิการทหารอากาศ(๑๗) กรมช่างโยธาทหารอากาศ(๑๘) กรมขนส่งทหารอากาศ(๑๙) กรมแพทย์ทหารอากาศ(๒๐) กรมยุทธศึกษาทหารอากาศ(๒๑) โรงเรียนการบิน(๒๒) กรมสวัสดิการทหารอากาศ(๒๓) กรมการบินพลเรือน(๒๔) สำนักงานผู้บังคับทหารอากาศดอนเมืองมาตรา ๕ หน้าที่ของส่วนราชการกองทัพอากาศกองบัญชาการทหารสูงสุด กระทรวงกลาโหม มีดังนี้(๑) สำนักงานเลขานุการกองทัพอากาศมีหน้าที่ดำเนินงานและประสานงานระหว่างสำนักงานกับส่วนราชการอื่นๆเผยแพร่ความรู้และโฆษณากิจการของกองทัพอากาศ รวมทั้งกิจการประชาสัมพันธ์(๒) กรมสารบรรณทหารอากาศมีหน้าที่ดำเนินงานอันเกี่ยวกับงานสารบรรณและงานธุรการอื่นๆ การตำนานการรักษาความปลอดภัยเกี่ยวกับเอกสาร การกฎหมายการบริการแก่เจ้าหน้าที่ในกองบัญชาการกองทัพอากาศ ฝึกอบรมวิทยาการเหล่าทหารสารบรรณกับมีหน้าที่ควบคุมตรวจตรากิจการในสายวิทยาการฝ่ายสารบรรณ(๓) กรมกำลังพลทหารอากาศ มีหน้าที่วางแผนอำนวยการ ประสานงาน กำกับการ และดำเนินการเกี่ยวกับการเตรียมพล การสัสดี การบรรจุการเลื่อน การย้าย การปลด การบำเหน็จความชอบ การเบี้ยหวัดบำเหน็จบำนาญการจัดระเบียบการปกครอง การศึกษา การสวัสดิการ การบำรุงขวัญ กิจการกำลังพลอื่นๆกับมีหน้าที่ควบคุมตรวจตรากิจการในสายวิทยาการฝ่ายกำลังพล(๔) กรมข่าวทหารอากาศ มีหน้าที่วางแผน ออกคำสั่งกำกับการ และควบคุมในเรื่องการข่าวกรอง การต่อต้านการข่าวกรองกิจการทหารต่างประเทศ การรักษาความปลอดภัยควบคุมข้าราชการและนักเรียนของกองทัพอากาศในต่างประเทศกับมีหน้าที่ควบคุมตรวจตรากิจการในสายวิทยาการฝ่ายการข่าว(๕) กรมยุทธการทหารอากาศ มีหน้าที่วางแผนอำนวยการ ประสานงาน กำกับการ ควบคุม และดำเนินการเกี่ยวกับยุทธการ การฝึกการจัดและการใช้กำลังกองทัพอากาศ ยุทธการสื่อสารอีเลคทรอนิคส์การประวัติศาสตร์ทหาร การสงครามพิเศษกิจการตามสนธิสัญญาป้องกันร่วมที่เกี่ยวข้องกับกองทัพอากาศกับมีหน้าที่ควบคุมตรวจตรากิจการในสายวิทยาการฝ่ายยุทธการ(๖) กรมส่งกำลังบำรุงทหารอากาศ มีหน้าที่วางแผนออกคำสั่งกำกับการและควบคุมในเรื่องการส่งกำลังบำรุงเกี่ยวกับกิจการในส่วนยุทธบริหารและในส่วนกิจการพิเศษกำหนดนโยบายในการควบคุมทรัพย์สินของทางราชการกับมีหน้าที่ควบคุมตรวจตรากิจการในสายวิทยาการฝ่ายส่งกำลังบำรุง(๗) กรมจเรทหารอากาศมีหน้าที่ตรวจและสอบสวนกิจการทั่วๆ ไปของกองทัพอากาศในด้านการปกครอง การยุทธการการฝึกอบรม การเทคนิค การจัดหา การบำรุงรักษา และการประหยัดของส่วนราชการต่างๆในกองทัพอากาศกับมีหน้าที่สั่งการจเรประจำส่วนราชการต่างๆ เกี่ยวกับการตรวจและสอบสวนให้เป็นไปตามนโยบายและแบบธรรมเนียมของทหาร(๘) กรมการเงินทหารอากาศ มีหน้าที่วางแผนออกคำสั่ง กำกับการ และควบคุมในเรื่องการเงินเพื่อให้สอดคล้องกับนโยบายและเป็นไปตามข้อบังคับและระเบียบของทางราชการทั้งนี้รวมถึงการงบประมาณ การเบิก รับ จ่าย และเก็บรักษาเงิน การบัญชีเงินการตรวจเงินและบัญชีเงิน การสถิติการตรวจสอบควบคุมเก็บรักษาเอกสารเกี่ยวกับทรัพย์สินศึกษาและวิจัยวิทยาการเกี่ยวกับการเงินฝึกอบรมวิทยาการเหล่าทหารการเงินกับมีหน้าที่ควบคุมตรวจตรากิจการในสายวิทยาการฝ่ายการเงิน(๙) หน่วยบินซึ่งขึ้นตรงต่อกองทัพอากาศมีหน้าที่เตรียมการและปฏิบัติการใช้กำลังทางอากาศตามที่กองทัพอากาศกำหนด(๑๐) กรมควบคุมการปฏิบัติทางอากาศมีหน้าที่เตรียมระบบควบคุมและสั่งการใช้กำลังทางอากาศเพื่อให้ผู้บัญชาการทหารอากาศสามารถสั่งการและควบคุมการใช้กำลังทางอากาศและควบคุมการจราจรทางอากาศในส่วนของกองทัพอากาศอำนวยการช่วยเหลือผู้ประสบภัยจากอากาศยาน อุบัติเหตุ ฝึก ศึกษา อบรม วิจัยและพัฒนาระบบการรบร่วมและระบบการป้องกันภัยทางอากาศ(๑๑) กรมอากาศโยธิน มีหน้าที่ปกครองบังคับบัญชาและดำเนินการฝึกอบรมให้เจ้าหน้าที่ของกรมอากาศโยธินสามารถปฏิบัติภารกิจในการสนับสนุนกำลังทางอากาศการป้องกันสนามบินและสถานที่ราชการของกองทัพอากาศกับมีหน้าที่ควบคุมตรวจตรากิจการในายวิทยาการฝ่ายอากาศโยธิน(๑๒) กรมช่างอากาศมีหน้าที่ในการสร้างและซ่อมอากาศยาน เครื่องยนต์และอุปกรณ์การบิน ดำเนินการจัดหาเก็บรักษา แจกจ่ายพัสดุในสายช่างอากาศ ศึกษาและวิจัยความก้าวหน้าทางช่างอากาศฝึกอบรมวิทยาการเหล่าทหารช่างอากาศกับมีหน้าที่ควบคุมตรวจตรากิจการในสายวิทยาการฝ่ายช่างอากาศ(๑๓) กรมสื่อสารทหารอากาศมีหน้าที่ดำเนินการศึกษา วิจัย และพัฒนาเกี่ยวกับการสร้าง ซ่อมและดัดแปลงเครื่องมือสื่อสารและอีเลคทรอนิคส์การพัสดุสายสื่อสาร การฝึกอบรมการปฏิบัติการสื่อสารและอีเลคทรอนิคส์กับมีหน้าที่ควบคุมตรวจตรากิจการในสายวิทยาการเหล่าทหารสื่อสาร(๑๔) กรมสรรพาวุธทหารอากาศมีหน้าที่ดำเนินการศึกษา วิจัย และพัฒนาเกี่ยวกับสรรพาวุธ การสร้าง การซ่อมบำรุงและการดัดแปลงสรรพาวุธ การบริการสรรพาวุธและทำลายวัตถุระเบิด การพัสดุสรรพาวุธการฝึกอบรม ตลอดจนควบคุมตรวจตรากิจการในสายทยาการเหล่าทหารสรรพาวุธ(๑๕) กรมการภาพถ่ายทหารอากาศมีหน้าที่ดำเนินการศึกษา วิจัย และพัฒนาเกี่ยวกับการถ่ายรูปทางอากาศการถ่ายรูปทางพื้นดิน การภาพยนตร์ การแปลความรูปถ่ายทางอากาศการซ่อมบำรุงเครื่องถ่ายรูป เครื่องถ่ายภาพยนตร์และอุปกรณ์ การพัสดุสายการถ่ายรูปการฝึกอบรม กับมีหน้าที่ควบคุมตรวจตรากิจการในสายวิทยาการเหล่าทหารถ่ายรูป(๑๖) กรมพลาธิการทหารอากาศ มีหน้าที่จัดหาเก็บรักษา แจกจ่ายพัสดุในสายพลาธิการดำเนินการเกี่ยวกับการบำรุงเลี้ยงและการบริการ ฝึกอบรมวิทยาการเหล่าทหารพลาธิการกับมีหน้าที่ควบคุมตรวจตรากิจการในสายวิทยาการฝ่ายพลาธิการ(๑๗) กรมช่างโยธาทหารอากาศมีหน้าที่ในการสร้างและซ่อมอาคาร สถานที่ การไฟฟ้า และการประปา ดำเนินการจัดหาเก็บรักษา แจกจ่ายพัสดุในสายช่างโยธา ควบคุมสิ่งปลูกสร้างและที่ดินของทางราชการฝึกอบรมวิทยาการเหล่าทหารช่างโยธากับมีหน้าที่ควบคุมตรวจตรากิจการในสายวิทยาการฝ่ายช่างโยธา(๑๘) กรมขนส่งทหารอากาศ มีหน้าที่ในการขนส่งดำเนินการจัดหา เก็บรักษา แจกจ่ายพัสดุและยานพาหนะในสายขนส่งฝึกอบรมวิทยาการเหล่าทหารขนส่งกับมีหน้าที่ควบคุมตรวจตรากิจการในสายวิทยาการฝ่ายขนส่ง(๑๙) กรมแพทย์ทหารอากาศมีหน้าที่ในการแพทย์และเวชศาสตร์การบิน ดำเนินการจัดหาเก็บรักษาแจกจ่ายพัสดุในสายการแพทย์ ศึกษาและวิจัยความก้าวหน้าทางการแพทย์ รังสีและเวชศาสตร์การบิน ฝึกอบรมวิทยาการเหล่าทหารแพทย์กับมีหน้าที่ควบคุมตรวจตรากิจการในสายวิทยาการฝ่ายแพทย์(๒๐) กรมยุทธศึกษาทหารอากาศ มีหน้าที่ฝึกอบรมอำนวยการศึกษาและกำหนดหลักสูตรและแนวสอนแก่ผู้เข้าศึกษาในสถานศึกษาของกรมยุทธศึกษาทหารอากาศกับมีหน้าที่อบรมศีลธรรมตามที่กองทัพอากาศกำหนด(๒๑) โรงเรียนการบิน มีหน้าที่ฝึกอบรมอำนวยการศึกษากำหนดหลักสูตรและแนวสอนแก่ศิษย์การบินกับมีหน้าที่ฝึกและอบรมครูการบิน(๒๒) กรมสวัสดิการทหารอากาศ มีหน้าที่บำรุงขวัญจัดและดำเนินงานส่งเสริมสวัสดิภาพเจ้าหน้าที่ของกองทัพอากาศและครอบครัวทั้งในด้านทรัพย์สินและสิ่งอุปโภคบริโภค กิจการไปรษณีย์ การฌาปนกิจแนะนำส่งเสริมการอาชีพและการกีฬา การบันเทิงและสงเคราะห์การศึกษาแก่บุตรของเจ้าหน้าที่กองทัพอากาศ(๒๓) กรมการบินพลเรือนมีหน้าที่พิจารณาและควบคุมการเดินอากาศฝ่ายพลเรือน ประสานงานการบินพลเรือนกับการบินทหารควบคุมกิจการของท่าอากาศยานกรุงเทพฯ ฝึกอบรมวิทยาการเกี่ยวกับการบินพลเรือน(๒๔) สำนักงานผู้บังคับบัญชาทหารอากาศดอนเมืองมีหน้าที่เกี่ยวกับการสารวัตรทหารตรวจตราควบคุมเจ้าหน้าที่ของกองทัพอากาศให้อยู่ในระเบียบวินัยทหาร รักษาความสงบและป้องกันสถานที่ราชการของกองทัพอากาศจัดและดำเนินงานเกี่ยวกับการดับเพลิงการเติมเชื้อเพลิงและหล่อลื่นอากาศยานของส่วนกลางการกู้อากาศยานที่ประสบอุบัติเหตุ การดุริยางค์ และการเรือนจำทหารอากาศมาตรา ๖ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้ผู้รับสนองพระบรมราชโองการธานินทร์ กรัยวิเชียรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรแบ่งส่วนราชการและกำหนดหน้าที่ของส่วนราชการกองทัพอากาศกองบัญชาการทหารสูงสุด กระทรวงกลาโหม เสียใหม่ ให้เหมาะสมยิ่งขึ้นจึงจำเป็นต้องตราพระราชกฤษฎีกานี้ธิดาวรรณ/ แก้ไข๒๘ ตุลาคม ๒๕๔๕B+A(C)ปฐมพร/ปรับปรุง๒๖มกราคม ๒๕๕๐[๑]ราชกิจจานุเบกษา เล่ม ๙๔/ตอนที่ ๗๕/หน้า ๕๙๔/๑๖ สิงหาคม ๒๕๒๐